Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 3 Pv 554/12/2202	Galanta, 5.5.2014
EEČ : 2-17-142-2014

U Z N E S E N I E

Trestná vec:	obvinený XXXXX  
Prečin:	Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Galanta
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 28.2.2013, spisová značka 3 Pv 554/12/2202, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 23. 07. 2012 v čase od 13.00 h v katastri obce Tomášikovo, smerom na jazero zvané Štrkovec, pri pravotočivej zákrute v lesnom poraste cca 200 m po pravej strane na rieke malý Dunaj, v rybárskom revíry číslo XXXXX neoprávnene zasiahol do výkonu rybárskeho práva a to takým spôsobom, že bez povolenia lovil ryby pomocou jednej rybárskej udice nezistenej značky zeleno – hnedej farby o dĺžke cca 160 cm, ktorá udica bola ošetrená s navijakom nezistenej značky, hnedej farby, so silonom a s háčikom, pričom ako návnadu použil dážďovky, čím Slovenskému rybárskemu zväzu MSO SRZ v Dunajskej Strede nespôsobil škodu, nakoľko ryby neulovil.
Uznesením prokurátora Okresnej prokuratúry XXXXX zo dňa 28.2.2013, spisová značka 3 Pv 554/12/2202, bola určená obvinenému skúšobná doba v trvaní 12 mesiacov.
Odôvodnenie:
Uznesením prokurátorky Okresnej prokuratúry v Galante č. 3Pv 554/12-14 zo dňa 25.02.2013 bolo podľa § 216 ods. 1 Trestného poriadku podmienečne zastavené trestné stíhanie vedené proti obvinenému ml. XXXXX za prečin pytliactva podľa  § 310 ods. 1 Trestného zákona.
   
	Uznesenie nadobudlo právoplatnosť dňa 12.04.2013. Podľa § 216 ods. 2 Trestného poriadku bola obvinenému v rozhodnutí uložená skúšobná doba v trvaní  dvanásť (12) mesiacov, počas ktorej mu neboli uložené osobitné  obmedzenia ani povinnosti. Skúšobná doba obvinenému uplynula dňa 12.04.2014.

	Vykonaným šetrením bolo zistené, že obvinený ml. XXXXX počas plynutia skúšobnej doby nebol odsúdený, ani nebol prejednávaný za priestupok na Obvodnom úrade. Bol jeden raz postihnutý blokovou pokutou za priestupok v cestnej premávke, pretože nemal ako cyklista povinnú prilbu, avšak toto pochybenie nie je takého charakteru, že tvorilo prekážku osvedčenia obvineného. Obec Tomášikovo ho hodnotí kladne, jeho správanie nebolo prerokovávané komisiou verejného poriadku, na verejnosti sa správa slušne. 
	
Vzhľadom k tomu, že obvinený v skúšobnej dobe viedol riadny život, nespáchal žiadny úmyselný trestný čin, ani nebol prejednávaný za priestupok, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Jarmila Pastýriková
prokurátorka